Αμέσως η Θέτιδα βρήκε τον τρόπο

χωρίς να σκεφτεί τον κόπο,

ανέβηκε στον Όλυμπο να συναντήσει

τον αρχηγό Θεό,

για να βοηθήσει τον ολιγοημερότατόν της γιο.

 Υποκλίνεται εμπρός του από ευγνωμοσύνη,

και του ζητεί νίκες στους Τρώες να δίνει,

αφού ο Αγαμέμνονας τη «φιλία» του

απέναντι στον Αχιλλέα προδίδει.

 Ευθύς ο Δίας έγνεψε και είπε: "Εντάξει, ωραία"

αλλά από απέναντι οργίστηκε η Ήρα η λευκοχέρα.

Τι να λέγει ο Δίας με την Θεά τη νέα;

 Για αυτό τον ερωτά αμέσως παγερά:

"Ω Δία πονηρέ! Πώς το κρατάει η καρδιά σου,

να μην μου λες τα μυστικά σου,

σε μένα την ομόκλινή σου

που είμαι μια ζωή μαζί σου;

 Φοβάμαι μήπως η Θέτις σ’ έχει πλανέψει

κι ο γάμος μας δεν αντέξει!

Γιατί την είδα τα γόνατα να σ’ αγκαλιάζει σκυφτή

και συ να της μιλάς στ’ αυτί".

 Κι ο Δίας της απάντησε με βροντερή φωνή:

"Πώς τολμάς να μου λερώνεις την τιμή;

Πρόσεξε μη σε χειροτονήσω με τα ανίκητά μου χέρια

και βρεθείς να κάνεις παρέα με τ’ αστέρια!

 Όμως ό,τι σ’ αρμόζει θ’ ακουστεί,

για να μη σου τρώει την ψυχή".

 ΚΑΖΑΚΟΥ ΙΩΑΝΝΑ